Ynys Dulas

Ynys fechan greigiog ar arfordir gogledd-ddwyreiniol Ynys Môn yw Ynys Dulas. Saif ychydig i'r gogledd-ddwyrain o Draeth Dulas yng nghymuned Llaneilian. Nid oes neb yn byw ar yr ynys, ond yng nghyfnod y llongau hwyliau yr oedd llongddrylliadau yn digwydd mor aml yma nes i adeilad gael ei godi ar yr ynys fel noddfa i forwyr. Dywedir i'r adeilad yma, sydd ar ffurf tŵr, gael ei godi yn 1824 gan y Fonesig Neave o Lysdulas. Ceir poblogaeth o'r Morlo Llwyd ar yr ynys.